Solidariteit vandag in hof om NSF-bevorderings te stuit - Solidariteit WêreldSolidariteit Wêreld
Tuis › Mediaverklarings › Solidariteit vandag in hof om NSF-bevorderings te stuit
Dit volg nadat Solidariteit in November onthul het dat die geheime NSF-projek poog om enorme bevorderings aan sowat 600 voormalige MK- en APLA-lede – waarvan sommige in 1994 jonger as 18 was en waarvan sommige al oorlede is –toe te ken.
Solidariteit argumenteer dat die interdik moet geld tot tyd en wyl Solidariteit se hersieningsaansoek oor die geldigheid en omvang van dié projek aangehoor is.
Volgens Renate Barnard, sektorkoördineerder van spesiale projekte by Solidariteit, het Solidariteit reeds ʼn hersieningsaansoek rakende die projek gebring wat in alle waarskynlikheid vroeg aanstaande jaar aangehoor sal word. “Ons is egter van mening dat geen verdere bevorderings ingevolge die NSF-projek moet geskied voordat ʼn hof nie oor die wettigheid en geldigheid van die hele projek beslis het nie,” het Barnard gesê.
“Dit is in ons lede se belang en in die nasionale belang dat die NSF-projek hersien word. Dit is niks anders as ʼn polities-gemotiveerde projek nie en dit benadeel gewone lede se loopbane wat nie vir hierdie poste kan aansoek doen nie,” het Barnard gesê.